VS000706
Datum: 1993-08-31T02:00:00.000+02:00
datum_sodbe_i_stopnje: 1999-05-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 1800000 SIT
opombe: II Ips 517/99. Reviziji tožene stranke je bilo delno ugodeno, odškodnina za telesne bolečine je bila z 800.000,00 SIT znižana na 600.000,00 SIT, za ZŽA pa z 1.500.000,00 SIT na 1.000.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu prodajalec.

## Škodni dogodek

Prometna nesreča.

## Poškodba

Zvin vratne hrbtenice z delnim izpahom med C II in C III.

## Telesne bolečine

600000 SIT Trajne hude 3 dni, občasne hude 2 dni, stalne lahke 14 dni, občasne lahke pa še trpi in bo trpel tudi v bodoče ob vremenskih sprembah in obremenitvah.

#### Ambulantno zdravljenje

9 kontrolnih pregledov.

#### Rehabilitacija

2 meseca na fizikalni terapiji.

#### Nevšečnosti med zdravljenjem

Ovratnico je nosil en mesec in pol, 8x so ga rentgensko slikali, v bolniškem staležu pa tri mesece.

## Strah

200000 SIT Utrpel je primarni strah ob nepričakovanem trčenju od zadaj in nato sekundarni strah za izid zdravljenja, ki je od hudega do lažjega trajal en mesec in pol.

## Zmanjšanje življenjske aktivnosti

1000000 SIT Po končanem zdravljenju je ostala omejena gibljivost vratne hrbtenice za 7 odstotkov, ki je ob daljši prisilni drži vratu še večja. Tožnik je oviran pri vseh delih, ki zahtevajo nagibanje ali obračanje glave v desno. Njegovo poklicno delo prodajalca je povezano s pogostimi vožnjami po terenu, pri tem pa je zaradi omejene gibljivosti vratne hrbtenice in zaradi izkazanega strahu pred morebitnim novim zadetjem precej oviran. Zjutraj trpi zaradi otrdelosti vratu, pri daljših vožnjah prihaja do občasnega mravljinčenja. Zaradi škodnega dogodka je prišlo do posttravmatske nevroze, ki se kaže predvsem v nespečnosti in zvišani občutljivosti na senzorične stimulacije. Po prometni nesreči je opustil igranje hokeja.

---

ZOR člen 200, 203